《恨欢迟》
宋代·张焘

淡薄情怀。浅缀胭脂。独占江梅。最好是、严凝苦寒天气，却是开时。

也不许、桃杏斗妍媸。也不许、雪霜相欺。又只恐、谁家一声羌笛，落尽南枝。

作者简介：（1013—1082）宋临濮人，字景元。张奎子。举进士。为单州通判，知沂、潍二州，改提点河北刑狱、摄领澶州，会河决商胡，被免职。复提点河东、陕西等路刑狱。英宗治平四年，加龙图阁直学士、知成都府，徙瀛州。神宗熙宁中判太常寺，知邓、许二州。才智敏给，颇有治绩。